OpenLLM-France/wikimedia huggingface dataset:
# Gibelurain

Gibeluraina (Russula rosea) Russulaceae familiako onddo espeziea da. Jangarria da, baina balio gastronomiko gutxi du.
Sinonimoak: Russula lepida var. sapinea, Russula lepida var. lactea, , Russula lepida var. microspora, Russula lepida var. salmonea

## Deskribapena

Kapela: 4 eta 9 cm bitarteko diametrokoa, lehenengo ganbila, gero zabaldu egiten da eta erdian hondoratu; arrosa argia, arrosa-gorria, gorri-karmin kolorekoa, erdian marroi-gorrixka edo koloregabetua arrosa-krema kolorekoa, ertza argiagoa duela. Azala ia osorik bereiz daiteke, eguraldi hezean apur bat likatsua.
Orriak: Oso aldakorrak, batzuetan meheak eta estu, beste batzuetan lodiak eta zabal; elurraren koloreko zuriak, perretxikoa gaztea denean, ondoren zurixkak.
Hanka: Zuria eta zilindriko samarra, 4 - 8 x 1 - 2 cm-koa.
Haragia: Zuria, hasieran gogorra, gero biguna, hauskorra, gozoa; sulfobanillina erreaktiboarekin gorri bizia ematen du.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Rosea epitetoa latinetik dator, arrosa, gorria, esan nahi duen "roseus" hitzetik. Bere koloreagatik

## Jangarritasuna

Jangarria.

### Nahasketa arriskua

Russula lepida delakoarekin, hau gogorragoa da, oina apur bat arrosaz tindatuta du, haragiak grisera jotzen du, mendaren zaporea du eta azkenik, ez du gorriz erreakzionatzen sulfobanillina-rekin.

## Sasoia eta lekua

Ekainaren amaieratik hostozabaletan eta koniferoetan aurki daiteke.

### Banaketa eremua

Ipar Amerika, Europa, Errusia, Kaukasia, Israel, Japonia, India, Sri Lanka, Txina, Hego Korea, Taiwan, Borneo (Indonesiakoa) eta Himalaiako eremua.

## Erreferentziak

* ↑ Russula rosea, GBIF—the Global Biodiversity Information Facility.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 493 or. ISBN 84-404-0530-8..
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 531 or. ISBN 84-87997-86-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 60 or. ISBN 84-282-0865-4..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 120 or. ISBN 84-505-1806-7..

## Kanpo estekak

* Datuak: Q531903
* Multimedia: Russula rosea / Q531903
* Espezieak: Russula rosea
# Gibelubel iodousain

Gibelubel iodousaina (Russula turci) Russulaceae familiako onddoa da. Perretxiko hau atzamar bat kapelaren erdian bermatzean antzematen da. Jasotzean, harizpi likatsuak itsatsiko zaizkio, bere muki bereizgarriagatik. Oinaren oinarrian duen iodoformo usaina ere beti dago presente. Kapela gisatua nahiko jangarri ona da, baina oina baztertu egin behar da, ezin baita jan bere mingotsagatik eta oinarrian duen iodoformo usainagatik.

## Deskribapena

Kapela: 4 eta 10 cm arteko diametrokoa, hasieran ganbila, gero laua, kolore aldakorrekoa: lila-grisaxka, morexka, marroi-morexka, erdiguneen zirkulu more-beltzarekin. Azala zati batean bereiz daiteke, Zerbait likatsua diskoan, baina berehala lehortzen da.
Orriak: lehenik estu, gero tarte gehiagorekin, gaztetan krema kolorekoak, gero okre.
hanka: 3 eta 7 x 1 - 2 cm-koa, zuria edo arrosa samarra, pruina pixka batekin.
Haragia: Zuria, horitu daiteke apur bat. Zapore gozoa. Iodo usaina oinaren oinarrian. Gayac-arekin erreakzio motela eta intentsitate gutxikoa.
Etimologia: Turci epitetoa, Turco-Lazzari baronesaren omenez da, margolaria eta gastronomoa. Onddo askoren ilustrazioen egilea. Bresalodaren "Iconographia micologica"-n erreproduzituak.

## Jangarritasuna

Jangarri erdipurdikoa, baina oina kendu egin behar da iodo usainagatik.

### Nahasketa arriskua

Oinaren oinarriaren iodo-usain ezaugarria duen espeziea. Eta ale tipikoenetan kapela ertz morexka batez apainduta duelako.
Russula amethystina delakoak antzeko usaina du, baina pixka bat leunagoa eta ez oinaren oinarrian bakarrik.

## Sasoia eta lekua

Udazkenean taldeak osatzen ditu pinudietan. Ez da oso arrunta.

### Banaketa eremua

Europa, Errusia, Kanada, Ameriketako Estatu Batuak eta Kanariar uharteak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 491 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 392 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 421 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 60 or. ISBN 282-0865-4..

## Kanpo estekak

* Datuak: Q1691292
* Multimedia: Russula turci / Q1691292
# Gibelubel polit

Gibelubel polita (Russula amoena) Russulaceae familiako onddo espeziea da. Jangarria da, baina ez du Russula virescens eta Russula cyanoxantha perretxikoek duten kalitaterik.

## Deskribapena

Kapela: 2 eta 8 cm arteko diametrokoa, lehenengo ganbila gero laua. Ertza mehea da. Kolore aldakorrekoa: purpura bizia, karmin kolorekoa, granate-karmin kolorekoa, bioleta-lila, urdin-morea. Erdian tonu okre edo gris-berdexkak ditu. Azala ez da oso bereizgarria, lehorra eta felpa itxurakoa.
Orriak: Libreak, estu samar gaztetan, sabeldun samarrak eta oinerantz mehetuaz. Zuri-krema kolorekoak. Ertzak meheak dira, batzuetan tonu lilekin.
Orri libreak: Oinera hurbiltzen diren orriak, baina ukitzen ez diotenak.
Hanka: Erregularra, oinarrian estutua, lehenengo betea eta gero barnehutsa. Karmin edo lila kolorez zikindua, pruinaduna eta luzetara zimurtxoak izaten ditu.
Haragia: Zuria, gorri-more kolorekoa azalaren azpian, trinkoa eta sendoa, zapore gozoa du, Lactarius volemus delakoaren antzekoa. Phenol-a %2 erabilita, karmin-purpura kolorea, andere-mahats kolore bizia edo more-ardo kolorea hartzen du.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok.

## Jangarritasuna

Jan daiteke, baina Russula virescens eta Russula cyanoxantha perretxikoak baino kalitate txikiagoa du.

### Nahasketa arriskua

Russula amoenicolor delakoarekin, baina hau askoz handiagoa da eta tonu berdeek edo marroi-moreak ditu. Russula violeipes espeziearekin ere bai, honek tonu horixkak edo berde-oliba kolorekoak ditu eta oin osoa karmin-bioleta kolorekoa.

## Sasoia eta lekua

Uztailetik urrira koniferoen eta hostogalkorren basoetan, bereziki gaztainadietan eta hariztietan.

### Banaketa eremua

Europa, Florida, Japonia eta Taiwan.

## Erreferentziak

* ↑ Russula amoena, GBIF—the Global Biodiversity Information Facility.
* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 490 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 392 or. ISBN 978-84-617-0196-4..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 124 or. ISBN 84-505-1806-7..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 58 or. ISBN 84-282-0865-4..

## Kanpo estekak

* Datuak: Q2217780
* Multimedia: Russula amoena / Q2217780
# Gibelzuri orribildu

Gibelzuri orribildua (Russula chloroides) Russulaceae familiako onddo espeziea da. Kalitate gutxiko haragia du, baina garai batean asko kontsumitu zen.

## Deskribapena

Kapela: 6 eta 12 cm bitarteko diametrokoa, ganbila, azkenean zabaldu egiten da eta inbutu itxura hartzen du. Ertza inkurbatutik laura. Azal leuna du, zurixka, gero okre kolorekoa, eta sarritan orban okre-burdin kolorekoekin.
Orriak: Meheak, estu, adnatatik subdekurrenteetara; kolore zurixkatik krema zurbilera doazenak eta isla berdexkekin.
Hanka: 3 - 6 x 1 - 3 cm-koa, zilindrikoa, oinarrira mehetua, laburra, trinkoa, gogorra eta zimurtsua; zurixka, zahartzean krema kolorekoa, eta orritxoekin bat egiten duen lekuan erreflexu urdin-berdexkekin.
Haragia: Gogorra, trinkoa eta zuria; zapore gozokoa eta fruta usainekoa,
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Chloroides epitetoa berriz grekotik dator, berde esan nahi duen "khlorós" hitzetik eta tankera esan nahi duen "eîdos" hitzetik. Perretxikoak dituen tonu berdeengatik

## Jangarritasuna

Ez da sukaldean erabiltzen.

### Nahasketa arriskua

Lactarius zuriekin nahas daiteke eta baita Russula delica espeziearekin ere

## Sasoia eta lekua

Udan eta udazkenean, hostoerorkorren basoetako lurzoru hezeetan, batez ere pagadietan.

### Banaketa eremua

Ipar Amerika, Europa, Errusia, Taiwan eta Japonia.

## Erreferentziak

* ↑ Russula chloroides, GBIF—the Global Biodiversity Information Facility.
* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 382 or. ISBN 978-84-617-0196-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 54 or. ISBN 84-282-0865-4..
* ↑ (Gaztelaniaz) Lotina, Roberto. (1985). Mil setas ibericas.. Diputacion foral de vizcaya, 114 or. ISBN 84-505-1806-7..

## Kanpo estekak

* Datuak: Q1547946
* Multimedia: Russula chloroides / Q1547946
# Gibelubel orriahul

Gibelubel orriahula (Russula romellii) Russulaceae familiako onddo espeziea da. Jangarri ona, Russula cyanoxantha eta Russula heterophylla perretxikoen kalitate antzekoa du.

## Deskribapena

Kapela: 8 eta 14 cm bitarteko diametrokoa, hasieran hemisferikoa, gero ganbila, azkenik laua eta erdigunea hondoratuta. Ertza inkurbatutik lau-dekurbatura eta pixka bat ildaskatua, azalaren uzkurtzeagatik. Azala erradioaren herenean bereiz daiteke, likatsua eguraldi euritsuarekin eta lehorra eta distiratsua lehorrarekin; biolazeo-ardo kolorekotik purpura-biolazeora doana, baina erdigunean okre-olibatik horixka-olibara doan kolorekoa.
Orriak: Subadnata-tik emarginada-ra doazenak, estu, zabalak, hauskorrak, zainekin, batzuk urkilatuak; krema-horixka koloretik horixka-laranjara doazenak eta ertza osorik dute eta kolore berekoak.
Hanka: 4 - 8 x 1 - 3 (3,5) cm-koa, zilindriko klabiformetik zertxobait sabeldunera, betea eta gero arroa, oinarria lodixeagoa du eta azala kizkurra; zuria eta oinarrian herdoil kolorez zikindua.
Haragia: Lodia eta trinkoa, zuritik zertxobait horixkara, eta tonu berdexkak izaten ditu kapelaren azalaren azpian; usain garratzekoa eta zapore gozokoa.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok.

## Jangarritasuna

Jangarri ona.

### Nahasketa arriskua

Russula olivacea delakoaren ale gazteekin nahastu daiteke eta Russula alutacea espeziearekin, honek esfumatura arrosak ditu hankan eta kapelak kolore okreagoa du.

## Sasoia eta lekua

Udan eta udazkenean, hostozabalen basoetan, batez ere lurzoru azidoko pagadietan.

### Banaketa eremua

Europa eta Ipar Amerika.

## Erreferentziak

* ↑ Russula romellii, GBIF—the Global Biodiversity Information Facility.
* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 400 or. ISBN 978-84-617-0196-4..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 132 or. ISBN 84-505-1806-7..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 66 or. ISBN 84-282-0865-4..

## Kanpo estekak

* Datuak: Q1759472
* Multimedia: Russula romellii / Q1759472
# Gibelubel orrikrema

Gibelubel orrikrema (Russula grisea) Russulaceae familiako onddo espeziea da. Jateko ona den arren, ez du Russula cyanoxantha delakoak duen kalitaterik lortzen.

## Deskribapena

Kapela: 6 eta 11 cm bitarteko diametrokoa. Ganbila eta ondoren laua, kolore aldakorrekoa, grisetik gris-altzairu kolorekora, lila, morea, oliba kolorekoa, orban argiekin eta ilunekin, likatsua eguraldi hezearekin. Ertz mehe samarra du, zahartzean pixka bat ildaskatua.
Orriak: Estu, sotilak, oinera mehetuaz lotzen dira. Zuri krema kolorekoak edo limoi kolorekoak.
Hanka: 5 - 7 x 1,2 -3,2 cm-koa. Gogorra, motz samarra. Zuria, batzuetan lila edo arrosa.
Haragia: Zuria, samurra, usaingabea. Zapore ona du.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Grisea epitetoa ere latinetik dator, grisa esan nahi duen "griseus" hitzetik. Kapelaren koloreagatik.

## Jangarritasuna

Jangarri ona.

### Nahasketa arriskua

Russula cyanoxantha perretxikoarekin nahasten da, kapelaren kolorea oso antzekoa izan baitaiteke. Krema koloreko orriak dituelako eta ez zuriak bereizten da, estuago ere baditu, erregularragoak ere badira eta kapelaren azalaren azpian ziklamen kolorerik ez du.

## Sasoia eta lekua

Udan eta udazkenean. Hostozabalen basoetan, batez ere pagadietan eta mendiko larreetan.

### Banaketa eremua

Ipar Amerika, Europa eta Zeelanda Berria.

## Erreferentziak

* ↑ Russula grisea, GBIF—the Global Biodiversity Information Facility.
* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 399 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 390 or. ISBN 978-84-617-0196-4..
* ↑ (Gaztelaniaz) Bauer Carlo Alberto. (1982). Los Hongos de Europa. Ediciones Omega, S. A., Barcelona, 234 or. ISBN 84-282-0666-X..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 58 or. ISBN 84-282-0865-4..

## Kanpo estekak

* Datuak: Q1669246
* Multimedia: Russula grisea / Q1669246
* Espezieak: Russula grisea
# Gibelubel puntadun

Gibelubel puntaduna (Russula caerulea) Russulaceae familiako onddo espezie bat da. Nahiz eta Russula gozoa izan, ez da jangarria, batez ere azalak askatzen duen mingostasunagatik. Ez da ohikoa Russula bat mingotsa izatea, normalean pikatu egiten dute edo, besterik gabe, gozoak izaten dira; honek ere perretxikoa ezagutzen laguntzen du.
Perretxiko askok dute titi markatua kapelaren erdian, baina salbuespen bat da Russula generoaren barruan; hori dela eta, erraz ezagutzen da.

## Deskribapena

Kapela: 5 eta 12 cm arteko diametrokoa, konikoa edo kanpai formakoa, titiduna; amaieran lautua eta hondoratua, ondo markatutako titi batekin. Askotan trinkoa eta lodia, azala oso distiratsua eta bereizgarria, ertza batzuetan ildaskatua. Kolore purpura iluna urdinez tindatua, titia ilunagoa duelarik. Badira forma zurbilak, baita arre-arrosak ere
Orriak: Ia libreak, ugari, finak eta estu. Hori zurbil kolorekoak eta gero okre ilunera pasatzen dira.
Orri libreak: Oinera hurbiltzen diren orriak, baina ukitzen ez diotenak.
Hanka: Beti zuria, leuna, gogorra, oro har luzea, zilindrikoa edo apur bat fusiformea.
Haragia: Zuria gozoa eta usain gabea. Hala ere kapelaren azalak eta batzuetan oineko haragiak mingostasun nahiko nabarmena izan dezakete.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria daukatelako Russula generoko espezie askok. Caeruleus epitetoa ere latinetik dator, “caeruleus” hitzetik. Zeru-kolorea esan nahi du, zeruaren kolorea edo itsasoarena, etb.

## Jangarritasuna

Erdipurdiko jangarria, egosteko orduan azaletik haragira pasatzen den mingostasunagatik.

### Nahasketa arriskua

Oso espezie bereizgarria da titi hain nabarmena duelako, eta, beraz, oso zaila da nahastea.

## Sasoia eta lekua

Udan eta udazkenean hazten da, koniferetan bakarrik, oso ohikoa eta ugaria.

### Banaketa eremua

Europa, Asia, Ipar Amerika.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 495 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 400 or. ISBN 978-84-617-0196-4..
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 537 or. ISBN 84-87997-86-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 66 or. ISBN 84-282-0865-4..

## Kanpo estekak

* Datuak: Q999441
* Multimedia: Russula caerulea / Q999441
# Gaelgóir

Gaelgóir (plurala Gaeilgeoirí), Irlandan irlandera hiztuna edo irlanderarekiko zaletasuna duen edonork jasotzen duen izendapena da. Hizkuntza honetako hiztuna baino bere aldeko ekintzaile eta aktibista dena adierazten du, berau mintzatu ala ez.
Nolabaiteko euskaltzalearen parekidea da.

## Kanpo estekak

* Datuak: Q61070601
| « | Is Gaeilgeóir mé "Gaeilgóir bat naiz" | » |
# Gaeltacht Quarter (Belfast)

Gaeltacht Quarter, Ipar Irlandako Belfast hiriaren mendebaldeko Falls Road eremuan kokatzen den gune bat da. Irlandera hizkuntzaren erabilera hedatua den Gaeltacht eremua da. Eremu hau irlanderaren erabilelarako bultzada gisa, bai eta hizkuntza eta irlandar kuturerekiko turisten erakarpena lortzeko asmoz sortu zen.
Gaeltacht Quarter eremua sortzeko proposamena 2002an Joint West Belfast/Greater Shankill Task Force erakundearen eskuz hasi zen. Plan hau Belfasteko Udalak eta bere Kultura, Arteak eta Aisialdiko Sailak bereganatu eta bere alde lanean jarduten hasi ziren.
Eremu honetan kokatzen diren guneetako batzuk An Cúlturlann kulturgunea, bai eta Conway Mill eta Féile an Phobail dira.

## Ikus gainera

* Gaeltacht
* Shaw's Road
* Belfast quarters
* Raidió Fáilte

## Erreferentziak

* ↑ Belfastek Gaeltacht quarter eremua lortzen du, UTV
* ↑ Kultura, Arteak eta Aisialdiko Sailak Gaeltacth Quarter eremuari buruz berri ematen du

## Kanpo estekak

* Bisitatu Mendebaldeko Belfast
* Kultura, Arteak eta Aisialdiko Saila
* Datuak: Q3247237
# Gadzhimurad Raxidov

Gadzhimurad Gazigandovitx Raxidov zirilikoz Гаджимурад Газигандович Рашидов, (Shamshagar, Dagestango Errepublika, 1995eko urriaren 30a), 65 kiloko borroka librean lehiatzen den kirolari errusiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen borroka librean, Bajrang Punia indiarrarekin partekatuz, ROC ordezkari bezala, Takuto Otoguro japoniarraren eta Haji Aliyev azerbaijandarraren atzetik. Kontuan izan behar da Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen izenean (Russian Olympic Committee) eta banderapean lehiatu zirela.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa, borroka librea 65 kg. |

## Erreferentziak

* ↑ «Gadzhimurad Raxidov» olympedia.org (Ingelesez)
* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ "International Wrestling Database" www.iat.uni-leipzig.de Noiz kontsultatua: 2021-08-09. (Ingelesez)

## Kanpo estekak

* Datuak: Q21153746
* Multimedia: Gadzhimurad Rashidov / Q21153746
# Gae Aulenti

Gaetana Aulenti (jaiotzez: Gaetana Aulenti; Palazzolo dello Stella, Udine, 1927ko abenduaren 4a - Milan, 2012ko urriaren 31), italiar arkitektoa izan zen.
1954an, Milango Politeknikoko Arkitektura Fakultatean lizentziadun bihurtu zen, eta Ernesto Nathan Rogersek zuzendutako Casabella izeneko aldizkariarekin bere elkarlana hasi zen.
Aulenti, nazioarteko arkitekturan arrasto sakon bat utzi duen emakume urrietako bat da, batzuetan polemikoa izan zena, baita antzerki eszenografia eta diseinu industrialean ere. Bere arkitektura egitasmo azpimarragarrien artean, Veneziako Palazzo Grassi eta Parisko Orsay Museoaren birmoldaketak aipatu behar dira, ondorengo enkargu ugari ekarri zizkiotenak, 1992ko Sevillako Erakusketa Unibertsaleko Italiako pabilioia eta Montjuïceko Jauregi Nazionalaren erreforma, gaur egun, Kataluniako Arte Museo Nazionalaren egoitza dena.
* Datuak: Q8867
* Multimedia: Gae Aulenti / Q8867
# Gael García Bernal

Gael García Bernal (Guadalajara, Mexiko, 1978ko urriaren 30a - ) zinema zuzendaria eta aktore mexikarra da.
José Angel García eta Patricia Bernal aktoreen sema da eta eta London Central School of Speech and Drama ikasi zuen.

## Filmografia
### Aktore moduan
#### Telebista

* Queen of Swords (2000)
* Soy tu fan (2006)
* El abuelo y yo (1992)
* Teresa (1989)

#### Filmak

* De tripas corazón (1996)
* Amores perros (2000)
* Cerebro (2000)
* Sin noticias de Dios (2001)
* Vidas privadas (2001)
* Y tu mamá también (2001)
* The Last Post (2001)
* El ojo en la nuca (2001)
* I'm with Lucy (2002)
* Fidel (2002)
* El crimen del padre Amaro (2002)
* Dreaming of Julia (2003)
* Dot the I (2003)
* Sin noticias de Dios, (2003)
* La mala educación (2004)
* Diarios de Motocicleta (2004)
* The King (2005)
* Babel (2006)
* La Science des rêves (2006)
* Déficit (2007)
* El Pasado (2007)
* Blindness (2008)
* Rudo y Cursi (2008)
* Mammoth (2009)
* The Limits of Control (2009)
* Lucio (2009)
* Silence (2010)
* Letters to Juliet (2010)
* Pedro Páramo (2010)
* Triple Corssing (2010)

### Zuzendari moduan

* 8 (2008)
* Défict (2007)
* Lucio (2009)

## Kanpo loturak

* IMDb
* Enciclopedia Británica.
* Datuak: Q179576
* Multimedia: Gael García Bernal / Q179576
# Gaelera (argipena)

Gaelera terminoak hizkuntza hauei egin dieke erreferentzia:
* Irlandako gaelera edo irlandera, Irlandako Errepublikan ofiziala den zelta hizkuntza.
* Eskoziako gaelera, Eskoziako ipar-mendebaldean hitz egiten den zelta hizkuntza.
* Manxera, Man uhartean mintzatzen den zelta hizkuntza.
* Hizkuntza goidelikoak edo gaelera hizkuntzak.

## Ikus, gainera

* Zelta hizkuntzak